Boer op plaas vermoor, vrou gebrandDie slagoffers se Volkswagen Amarok, vyf vuurwapens – insluitend ’n speelgoedgeweer, twee televisiestelle, twee selfone en gereedskap is teruggevind. (Foto: SAPD) ’n 68-jarige boer is Dinsdagoggend op sy plaas in die Dwaalboom-omgewing buite Thabazimbi vermoor. Die polisie het hom intussen as MG Richter geïdentifiseer. Richter se vrou is tydens die aanval met ŉ warm voorwerp gebrand. Haar naam en ouderdom is nie in dié stadium bekend nie. Brig. Motlafela Mojapelo, polisiewoordvoerder, sê beskikbare inligting dui daarop dat ŉ onbekende aantal verdagtes die slagoffers se huis op die plaas omstreeks 02:00 betree het. Na verneem word, het twee van die verdagtes op die betrokke plaas gewerk. Die slagoffers se Volkswagen Amarok, vyf vuurwapens – insluitend ’n speelgoedgeweer, twee televisiestelle, twee selfone en gereedskap is teruggevind. (Foto: SAPD) Die verdagtes het die man vermoor en sy vrou gemartel voordat hulle die huis geplunder en van die toneel in die slagoffers se Volkswagen Amarok gevlug het. Volgens Mojapelo is twee televisiestelle, vuurwapens, selfone, gereedskap en verskeie ander items gesteel. Die polisie het inligting opgevolg dat die gesteelde voertuig in die Bela-Bela-omgewing opgemerk is. Die bakkie is eindelik in Potgieterstraat deur die polisie voorgekeer. Die slagoffers se Volkswagen Amarok, vyf vuurwapens – insluitend ’n speelgoedgeweer, twee televisiestelle, twee selfone en gereedskap is teruggevind. (Foto: SAPD) Die verdagtes het in dié stadium glo op die polisie losgebrand wat tot ’n oor-en-weer-skietery gelei het. “Een van die verdagtes is noodlottig gewond en die tweede een beseer. Die voertuig, vyf vuurwapens – insluitend ’n speelgoedgeweer, twee televisiestelle, twee selfone en gereedskap is teruggevind. “Albei verdagtes is geïdentifiseer en was na verneem word op die plaas werksaam. Die polisie se ondersoek duur voort om te bepaal of nog verdagtes betrokke was.” FARM ATTACK: 05/09/2022. Thabazimbi, NW. Farmer murdered and his wife tortured with a clothing iron. Vehicle and various items stolen. Suspects later involved in shootout with SAPS. 1 suspect killed. @afriforum pic.twitter.com/mtBHDfDoA8 — Jacques Broodryk (@JacquesBroodryk) September 6, 2022 #sapsLIM PC, Lt Gen Hadebe hails swift police action following a house robbery in which a 68yr-old #farmer was killed and his wife injured on a #farm at Dwaalboom, Thabazimbi early this morning. 1 Suspect fatally shot & accomplice arrested #RuralSafety MEhttps://t.co/w5753Qu0S8 pic.twitter.com/uHjow3AfGk — SA Police Service ???????? (@SAPoliceService) September 6, 2022